
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

privind modificarea   şi   completarea    Statutului  Asociaţiei  de  Dezvoltare Intercomunitară „Vranceaqua”

               Consiliul Local al Municipiului Focsani, judetul Vrancea, intrunit in sedinta ordinara, 
            - analizând proiectul de hotărâre iniţiat de Primarul municipiului Focşani si raportul comun al Serviciului juridic-contencios, administrarea domeniului public si privat, publicitate şi al Directiei resurse umane si coordonare unitati subordonate înregistrat la nr. 10742/19.03.2014  prin care se propune modificarea   şi   completarea    Statutului  Asociaţiei  de  Dezvoltare Intercomunitară „Vranceaqua” ;

            -   vazand avizul favorabil al Comisiei de buget şi administraţie publică ;
            -  văzând  Hotărârile Consiliul Local al Comunei Gologanu nr. 1 şi 2 din 6.01.2014, Hotărârile  Consiliul Local al Comunei Urecheşti  nr. 1 şi 2  din 6.01.2014,  Hotărârile  Consiliul Local al Comunei  Dumbrăveni  nr. 1 şi 2 din 6.01.2014 şi Hotărârile  Consiliul Local al Comunei  Cîrligele   nr. 10   şi 11  din  30.01.2014 prin care aceste unităţi administrative aderă la Asociaţia de Dezvoltare Intercomunitară „Vranceaqua” şi deleagă gestiunea serviciului de alimentare cu apă şi de canalizare către SC Compania de Utilităţi Publice S.A. Focşani ;
          -  vazand adresa nr. 33/24.02.2014 a Asociatiei „Vranceaqua” prin care solicita nominalizarea reprezentantului Primariei Municipiului Focsani in cadrul Adunarii Generale a Asociatiei ;
- având în vedere prevederile art. 3 din Hotărârea Guvernului României nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice ;

- având în vedere prevederile art. 13 din Statutul Asociaţiei de Dezvoltare Intercomunitară „Vranceaqua” ;
- ţinând cont de prevederile Legii nr. 51/2006 privind serviciile comunitare de utilităţi publice cu modificările şi completările ulterioare şi ale Legii nr. 241/2006 privind serviciului de alimentare cu apă şi de canalizare cu modificările şi completările ulterioar;

- în temeiul dispoziţiilor art. 11 alin. (1) şi (2) şi art. 36 alin. (7) lit. „c” din Legea nr. 215/2001 privind administraţia publică şi locală, republicata, cu modificările şi completările ulterioare ;
       - în baza art. 45 alin. (2) lit. „f” din Legea nr.215/2001, privind administraţia publică locala, republicată cu modificarile şi completările ulterioare ;

HOTĂRĂŞTE: 

Art. 1. Acceptarea în cadrul Asociaţiei de Dezvoltare Intercomunitară „Vranceaqua”,   în calitate de asociaţi,  a următoarelor unităţi administrative: 

     - UAT Comuna Gologanu prin Consiliul Local al Comunei Gologanu  

     - UAT Comuna Urecheşti prin Consiliul Local al Comunei Urecheşti
    -  UAT Comuna Dumbrăveni  prin Consiliul Local al Comunei Dumbrăveni 
- UAT Comuna Cîrligele   prin Consiliul Local al Comunei Cîrligele 
Art. 2. Aprobarea modificării Statutului Asociaţiei de Dezvoltare Intercomunitară „Vranceaqua”,  prin   Actul adiţional nr.3, prevăzut în  anexa care face  parte integrantă din prezenta hotărâre . 

Art. 3. Împuternicirea dl. Bacinschi Decebal Gabriel, Primar al oraşului Focsani, cetăţean român, născut la data de 18.07.1947  la Mărăşeşti, domiciliat in Focşani Str.Miron Costin nr.3 bl.3 et.2 ap.7, posesor la C.I. seria VN, nr. 348639, eliberată de SPCLEP Focşani la data de 30.06.2009, pentru a vota în cadrul Adunării Generale a Asociaţiei de Dezvoltare Intercomunitară „Vranceaqua”, în sensul art. 1 şi pentru a semna Statutul Asociaţiei de Dezvoltare Intercomunitară „Vranceaqua”, cuprinzând modificările aduse prin prezenta hotărâre.

Art. 4. Desemnarea domnului ………………………….., cetăţean român, născut la data de ……………………in …………………, domiciliat in ………………str……………………………., posesor al ………… seria ……………., nr. ………………, eliberat de …………………….. la data de ………………., pentru a vota în cadrul Adunării Generale a Asociaţiei de Dezvoltare Intercomunitară „Vranceaqua”, în sensul alegerii unui nou Consiliu Director.

Art. 5. Împuternicirea domnului Hînguleşteanu Costeluş, cetăţean român, născut la data de 19.10.1974  în municipiul Focşani, domiciliat în municipiul Focşani Str. Bradului nr. 1,  posesor al C.I. seria VN nr. 201150, eliberat de SPCLEP Focşani la data de 6.12.2004, să îndeplinească procedurile prevăzute de lege pentru înregistrarea modificărilor aduse Statutului  Asociaţiei de Dezvoltare Intercomunitară „Vranceaqua”.  

Art. 6. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, publicitate, Directia resurse umane si coordonare unitati subordonate si Asociatia „Vranceaqua” .

PREŞEDINTE DE ŞEDINŢĂ

Ionel Gabriel Necula
                                                                                    Contrasemnează,

                                                                       Secretarul Municipiului Focsani                                                                                              

                                                                                Eduard-Marian Corhană
   Municipiul Focşani   27.03.2014
   Nr. 92
          R O M A N I A                                                                                 

    JUDETUL VRANCEA                                                                    Anexa  la Hotararea nr. 92/2014
MUNICIPIUL FOCSANI                                                                           
     CONSILIUL LOCAL                                         

Actul Adiţional nr. 3 

la Statutul Asociaţiei VRANCEAQUA 
ASOCIAŢII: 

1. Judeţul Vrancea, prin Consiliul Judeţean Vrancea, cu sediul în Focşani, str. Dimitrie Cantemir nr. 1, judeţul Vrancea, cod .620098, reprezentat de dl. Marian Oprişan, în calitate de preşedinte al Consiliului Judeţean Vrancea, legal împuternicit în acest scop prin Hotărârea Consiliului Judeţean  nr. …………………; 

2. Municipiul Focşani, prin Consiliul Local al municipiului Focşani, cu sediul în Focşani, str. Dimitrie Cantemir nr. 1 bis, judeţul Vrancea, cod 620098, reprezentat de dl. Decebal Bacinschi, în calitate de primar, legal împuternicit în acest scop prin Hotărârea Consiliului Local al municipiului Focşani nr………………..; 

3. Municipiul Adjud, prin Consiliul Local al municipiului Adjud, cu sediul în Adjud, str. Vasile Alecsandri nr.7, judeţul Vrancea, cod  625100 reprezentat de dl. Armencea Constantin, în calitate de primar, legal împuternicit în acest scop prin Hotărârea Consiliului Local al municipiului Adjud nr……………..;  

4. Oraşul Panciu, prin Consiliul Local al oraşului Panciu, cu sediul în Panciu, str. Titu Maiorescu nr.7, judeţul Vrancea, cod 625400, reprezentat de Iulian Nica, în calitate de primar cu delegaţie, legal împuternicit în acest scop prin Hotărârea Consiliului Local al oraşului Panciu nr………….;

5. Oraşul Odobeşti, prin Consiliul Local al oraşului Odobeşti, cu sediul în Odobeşti, str. Mareşal Ion Antonescu  nr.7, judeţul Vrancea, cod 625300, reprezentat de dl. Daniel Nicolas, în calitate de primar, legal împuternicit în acest scop prin Hotărârea Consiliului Local al oraşului Odobeşti nr. …………………  

6. Oraşul Mărăşeşti, prin Consiliul Local al oraşului Mărăşeşti, cu sediul în Mărăşeşti, str. Mareşal Ion Antonescu  nr.1, judeţul Vrancea, cod 625200, reprezentat de dl.Chitic Valerică Dorel, în calitate de primar, legal împuternicit în acest scop prin Hotărârea Consiliului Local al oraşului Mărăşeşti nr. ………………;

7. Comuna Cîmpineanca, prin Consiliul Local al comunei Cîmpineanca, cu sediul în Cîmpineanca, judeţul Vrancea, cod 627055, reprezentat de dl. Ştefan Paraschiv, în calitate de primar, legal împuternicit în acest scop prin Hotărârea Consiliului Local al comunei Cîmpineanca nr……………………;

8.  Comuna Goleşti, prin Consiliul Local al comunei Goleşti, cu sediul în Goleşti,  judeţul Vrancea, cod.627150, reprezentat de dl. Alexandru Zar, în calitate de primar, legal împuternicit în acest scop prin Hotărârea Consiliului Local al comunei Goleşti nr………………….;

9. Comuna Homocea, prin Consiliul Local al comunei Homocea, cu sediul în Homocea, judeţul Vrancea, cod.627175 reprezentat de dl. Neculai Ionescu, în calitate de primar, legal împuternicit în acest scop prin Hotărârea Consiliului Local al comunei Homocea nr…………..;

10. Comuna Gologanu, prin Consiliul Local al comunei Gologanu , cu sediul în Gologanu , str. Tinereţii nr.9 , judeţul Vrancea, cod 627206, reprezentat de Robu Dumitru, în calitate de primar, legal împuternicit în acest scop prin Hotărârea Consiliului Local al comunei Gologanu nr. 1 din 6.01.2014 ;

11. Comuna Dumbrăveni, prin Consiliul Local al comunei Dumbrăveni, cu sediul în Dumbrăveni, judeţul Vrancea, cod 627105, reprezentat de dl. Tîlvăr Valentin, în calitate de primar, legal împuternicit în acest scop prin Hotărârea Consiliului Local al comunei Dumbrăveni nr. 1 din 6.01.2014 ;

12. Comuna Urecheşti, prin Consiliul Local al comunei Urecheşti, cu sediul în Urecheşti,  judeţul Vrancea, cod 627385, reprezentat de dl. Bratosin Nistor, în calitate de primar, legal împuternicit în acest scop prin Hotărârea Consiliului Local al comunei Urecheşti nr. 1 din 6.01.2014 ;

13. Comuna Cîrligele , prin Consiliul Local al comunei Cîrligele, cu sediul în Cîrligele,  judeţul Vrancea, cod 627065, reprezentat de dl. Moscu Ştefan, în calitate de primar, legal împuternicit în acest scop prin Hotărârea Consiliului Local al comunei Cîrligele nr 10 din 30.01.2014 ;

denumiţi colectiv Asociaţii şi individual Asociatul, 

ne exprimăm voinţa de a coopera şi de a ne asocia în conformitate cu prevederile Legii administraţiei publice locale nr. 215/2001, republicată, cu modificările şi completările ulterioare, ale Legii serviciilor comunitare de utilităţi publice nr. 51/2006, cu modificările şi completările ulterioare, ale Legii serviciului de alimentare cu apă şi de canalizare nr. 241/2006, cu modificările şi completările ulterioare, şi ale Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, în cadrul Asociaţiei"Vranceaqua" (denumită în continuare Asociaţia), persoană juridică de drept privat, cu statut de utilitate publică, în scopurile prevăzute la art. 4 din prezentul Statut. 

CAPITOLUL I
  Denumirea, sediul şi durata Asociaţiei

Art. 1. Denumirea asociaţiei este Asociaţia "Vranceaqua", conform dovezii privind disponibilitatea denumirii nr. 65071 din 28.08.2008, eliberată de Ministerul Justiţiei. Asociaţia va avea ştampilă şi însemne proprii. 

Art. 2. (1) Sediul Asociaţiei este în România, judeţul Vrancea, municipiul Focşani, str. Simion Bărnuţiu nr. 7. 

(2) Sediul Asociaţiei va putea fi mutat în orice alt loc aflat pe raza unităţilor administrativ-teritoriale membre, în baza unei hotărâri a adunării generale a Asociaţiei sau a Consiliului Director, conform prezentului Statut. 

Art. 3. Asociaţia este constituită pe o durată nedeterminată, începând cu data înscrierii sale în Registrul asociaţiilor şi fundaţiilor. 

CAPITOLUL II
  Scopul şi obiectivele Asociaţiei

Art. 4.(1) Asociaţia se constituie în scopul reglementării, înfiinţării, organizării, finanţării, exploatării, monitorizării şi gestionării în comun a serviciului de alimentare cu apă şi de canalizare (denumit în continuare Serviciul) pe raza de competenţă a unităţilor administrativ-teritoriale membre (denumită în continuare aria Serviciului), precum şi realizarea în comun a unor proiecte de investiţii publice de interes zonal sau regional, destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului, pe baza strategiei de dezvoltare a Serviciului (denumită în continuare strategia de dezvoltare); 

(2) Asociaţii declară că interesul comun ce stă la baza constituirii Asociaţiei este interesul general al locuitorilor de pe raza unităţilor administrativ-teritoriale membre pentru îmbunătăţirea calităţii Serviciului, în condiţiile unor tarife care să respecte limitele de suportabilitate ale populaţiei şi principiul "poluatorul plăteşte", atingerea şi respectarea standardelor europene privind protecţia mediului, precum şi creşterea capacităţii de atragere a fondurilor pentru finanţarea investiţiilor necesare în infrastructura tehnico edilitară aferentă Serviciului. 

(3) Modalitatea de gestiune a Serviciului va fi gestiunea delegată, care se va realiza în baza unui Contract de Delegare a gestiunii (denumit în continuare Contractul de Delegare) atribuit direct, conform prevederilor art. 311 din Legea nr. 51/2006, cu modificările şi completările ulterioare, şi ale art. 211 din Legea nr. 241/2006, cu modificările şi completările ulterioare, unui Operator Regional, astfel cum este acesta definit de art. 2 lit. g1) din Legea nr. 51/2006, cu modificările şi completările ulterioare, al cărui capital social va fi deţinut integral de unităţi administrativ-teritoriale membre ale Asociaţiei (denumit în continuare Operatorul). 

Art. 5.(1) Obiectivele Asociaţiei sunt următoarele: 

a) să încheie Contractul de Delegare cu Operatorul, prevăzut la art. 18 alin. (2) lit. a) din prezentul Statut, în numele şi pe seama asociaţilor, care vor avea împreună calitatea de delegatar, conform art. 30 din Legea nr. 51/2006, cu modificările şi completările ulterioare; 

b) să exercite drepturile specifice de control şi informare privind Operatorul, conform prezentului Statut şi Actului Constitutiv al acestuia; 

c) să constituie interfaţa pentru discuţii şi să fie un partener activ pentru autorităţile administraţiei publice locale în ceea ce priveşte aspectele de dezvoltare şi de gestiune a Serviciului, în scopul de a coordona politicile şi acţiunile de interes intercomunitar; 

d) să aprobe strategia de dezvoltare a Serviciului; 

e) să monitorizeze derularea proiectelor de investiţii în infrastructura tehnico-edilitară aferentă Serviciului; 

f) să monitorizeze executarea Contractului de Delegare şi să informeze regulat asociaţii despre aceasta; 

g) să identifice şi să propună orice acţiuni vizând realizarea obiectivelor Asociaţilor în legătură cu Serviciul: 

   1. asigurarea unei politici tarifare echilibrate care să asigure, pe de o parte, sursele necesare pentru operare, dezvoltare, modernizare şi/sau baza-suport a contractării de credite rambursabile ori parţial rambursabile, iar, pe de altă parte, să nu se depăşească limitele de suportabilitate ale populaţiei; 

   2. aplicarea principiului solidarităţii; 

   3. implementarea şi aplicarea permanentă a principiului "poluatorul plăteşte"; 

   4. creşterea progresivă a nivelului de acoperire al Serviciului; 

   5. buna prestare din punct de vedere tehnic a Serviciului şi gestiunea administrativă şi comercială eficientă a acestuia; 

   6. menţinerea calităţii tehnice şi întreţinerea eficientă a echipamentelor şi lucrărilor legate de Serviciu; 

   7. buna gestiune a resurselor umane; 

h) să acorde sprijin asociaţilor şi Operatorului în vederea obţinerii resurselor financiare necesare implementării strategiei de dezvoltare. 

(2) Pentru realizarea obiectivelor Asociaţiei, prin prezentul Statut asociaţii mandatează Asociaţia, conform art. 10 alin. (5) din Legea nr. 51/2006, cu modificările şi completările ulterioare, să exercite în numele şi pe seama lor următoarele drepturi şi obligaţii legate de Serviciu: 

a) elaborarea şi aprobarea strategiei de dezvoltare, a programelor de reabilitare, extindere şi modernizare a sistemelor de utilităţi publice existente, a programelor de înfiinţare a unor noi sisteme, precum şi a programelor de protecţie a mediului; 

b) coordonarea proiectării şi execuţiei lucrărilor tehnico-edilitare, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu; 

c) urmărirea, monitorizarea şi raportarea indicatorilor de performanţă ai Serviciului, stabiliţi prin Contractul de Delegare a gestiunii în vederea asigurării gestionării şi administrării Serviciului de către Operator pe criterii de eficienţă economică şi managerială şi aplicarea măsurilor corective şi a penalităţilor prevăzute de Contractul de Delegare, în situaţia în care Operatorul nu respectă nivelul indicatorilor de performanţă şi eficienţă la care s-a obligat şi nu asigură continuitatea Serviciului; 

d) consultarea asociaţiilor de utilizatori în vederea stabilirii politicilor şi strategiilor locale şi a modalităţilor de organizare şi funcţionare a Serviciului; 

e) medierea conflictelor dintre utilizatori şi Operator, la cererea uneia dintre părţi; 

f) monitorizarea şi controlul modului de respectare a obligaţiilor şi responsabilităţilor asumate de Operator prin Contractul de Delegare cu privire la: 

(i) modul de respectare şi de îndeplinire a obligaţiilor contractuale asumate de Operator, în special respectarea indicatorilor de performanţă, inclusiv în relaţia cu utilizatorii; 

(ii) modul de administrare, exploatare, conservare şi menţinere în funcţiune, dezvoltare sau modernizare a sistemelor de utilităţi publice, mai ales exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al asociaţilor, afectate Serviciului; 

(iii) asigurarea protecţiei mediului şi a domeniului public; 

(iv) asigurarea protecţiei utilizatorilor; 

g) solicitarea de informaţii cu privire la nivelul şi calitatea Serviciului furnizat/prestat şi cu privire la modul de întreţinere, exploatare şi administrare a bunurilor din proprietatea publică sau privată a asociaţilor, încredinţate pentru realizarea Serviciului; 

h) invitarea Operatorului pentru audieri, în vederea concilierii diferendelor apărute în relaţia cu utilizatorii Serviciului; 

i) stabilirea unei politici tarifare coerente la nivelul întregii arii a delegării prevăzute în Contractul de Delegare; 

j) aprobarea, de la data la care asociaţii hotărăsc trecerea la un sistem de tarif unic, a modulului de formare şi a stabilirii preţurilor şi tarifelor, respectiv ajustarea şi modificarea preţurilor şi tarifelor propuse de Operator; 

k) monitorizarea respectării angajamentelor asumate de către delegatar faţă de Operator prin clauzele contractuale stabilite prin Contractul de Delegare a gestiunii Serviciului; 

l) elaborarea şi aprobarea caietului de sarcini şi a regulamentului Serviciului, consolidat şi armonizat pentru întreaga arie a Serviciului; 

m) păstrarea, în condiţiile legii, a confidenţialităţii datelor şi informaţiilor economico-financiare privind activitatea Operatorului, altele decât cele de interes public. 

CAPITOLUL III
  Patrimoniul Asociaţiei

Art. 6.(1) Patrimoniul Asociaţiei este compus din bunurile şi resursele proprii, necesare acoperirii cheltuielilor de organizare şi funcţionare şi desfăşurării activităţilor proprii, pe de o parte, şi din dreptul de folosinţă gratuită asupra unor bunuri din domeniul public sau privat al asociaţilor, acordat sau ce va fi acordat Asociaţiei de către asociaţi. 

(2) Patrimoniul iniţial al Asociaţiei este de 18.000 Lei, constituit din contribuţia în numerar a asociaţilor, după cum urmează:

· Consiliul Judeţean Vrancea 2.000 Lei; 

· Consiliul Local al municipiului Focşani 2.000 Lei; 

· Consiliul Local al municipiului Adjud 2.000 Lei; 

· Consiliul Local al oraşului Panciu 2.000 Lei;

· Consiliul Local al oraşului Odobeşti 2.000 Lei;

· Consiliul Local al oraşului Mărăşeşti 2.000 Lei;

· Consiliul Local al comunei Cîmpineanca 2.000 Lei;

· Consiliul Local al comunei Goleşti 2.000 Lei;

· Consiliul Local al comunei Homocea 2.000 Lei. 

Art. 7. Sursele de venit ale Asociaţiei sunt următoarele: 

a) contribuţiile asociaţilor la formarea patrimoniului iniţial, cotizaţiile asociaţilor şi alte contribuţii de la bugetele locale ale acestora; 

b) dobânzile rezultate din plasarea sumelor disponibile, în condiţiile legii; 

c) donaţii, sponsorizări sau legate; 

d) orice alte surse de venituri prevăzute de lege sau de prezentul Statut. 

Art. 8. Asociaţia nu are calitatea de operator şi nu va desfăşura activităţi economice.

Art. 9. Asociaţia are un buget propriu de venituri şi cheltuieli. Situaţiile financiare se întocmesc şi se publică în conformitate cu legislaţia în vigoare. 

CAPITOLUL IV
Asociaţii

Art. 10.Asociaţii au următoarele drepturi: 

a) să aleagă şi să fie aleşi în organele de conducere ale Asociaţiei, prin reprezentanţii lor în aceste organe; 

b) să participe la luarea hotărârilor care privesc activitatea Asociaţiei, conform prevederilor prezentului Statut; 

c) să primească, la cerere, toate informaţiile disponibile care privesc activitatea Asociaţiei. 

Art. 11.Asociaţii au următoarele obligaţii: 

a) să respecte Statutul, Actul Constitutiv şi hotărârile organelor de conducere ale Asociaţiei; 

b) să plătească cotizaţia anuală, plata urmând să se facă până în ultima zi lucrătoare a fiecărui an. Cotizaţia pentru primul an este fixată prin prezentul Statut la suma de 18.000 lei/an (1500 Lei/luna). Plata se poate face si in rate trimestriale la început de trimestru; 

c) să promoveze şi să participe activ la acţiunile desfăşurate de Asociaţie; 

d) să participe, prin reprezentanţii lor, la şedinţele Adunării Generale a Asociaţiei. 

Art. 12.(1) Calitatea de asociat încetează în cazul retragerii sau excluderii din Asociaţie, conform prevederilor prezentului articol. 

(2) Retragerea din Asociaţie nu poate avea loc decât în situaţia în care asociatul respectiv se retrage unilateral din Contractul de Delegare. Dacă oricare dintre asociaţi doreşte să se retragă din Contractul de Delegare şi, respectiv, din Asociaţie, acest asociat va notifica preşedintelui Asociaţiei şi celorlalţi asociaţi intenţia sa. Preşedintele Asociaţiei va convoca Adunarea Generală a Asociaţiei în cel mult 30 de zile de la data primirii unei astfel de notificări. 

(3) Adunarea Generală a Asociaţiei va analiza consecinţele retragerii şi modificările care se impun la Actul Constitutiv al Operatorului căruia i s-a atribuit direct Contractul de Delegare a gestiunii serviciului şi/sau la Contractul de Delegare (în special în ceea ce priveşte investiţiile), conform prevederilor Contractului de Delegare, şi va hotărî modificarea corespunzătoare a prezentului Statut şi a Actului Constitutiv al Asociaţiei. 

(4) În cazul în care un asociat nu aprobă Contractul de Delegare ce urmează să fie încheiat cu Operatorul prevăzut la art. 18 alin. (2) lit. a) din prezentul Statut sau se retrage unilateral din Contractul de Delegare după semnarea acestuia, indiferent că retragerea are loc înainte sau după intrarea în vigoare a Contractului de Delegare, acest asociat va fi exclus din Asociaţie. 

Este asimilat refuzului de a delega gestiunea Serviciului şi neadoptarea, în două şedinţe consecutive ale autorităţii deliberative a respectivului asociat, a hotărârii de aprobare a delegării gestiunii Serviciului către Operatorul prevăzut la art. 18 alin. (2) lit. a) din alte motive decât un vot negativ. 

Adunarea Generală va hotărî excluderea din Asociaţie, va analiza consecinţele excluderii şi modificările ce se impun la Contractul de Delegare (în special cu privire la investiţii), conform prevederilor acestuia, şi va hotărî modificarea corespunzătoare a prezentului Statut şi a Actului Constitutiv al Asociaţiei. 

(5) Orice asociat care se retrage sau este exclus din Asociaţie este obligat să plătească: 

a) sumele corespunzătoare rambursării de către Operator a împrumuturilor contractate pentru finanţarea dezvoltării (modernizare, reabilitare, bunuri noi, indiferent dacă sunt extinderi sau înlocuiri) infrastructurii aferente Serviciului respectivului asociat, de care a beneficiat în perioada în care a fost membru al Asociaţiei, plus cheltuielile aferente acestor împrumuturi; 

b) sumele corespunzătoare investiţiilor de care a beneficiat în perioada în care a fost membru al Asociaţiei, altele decât cele prevăzute la lit. a); 

c) sumele prevăzute ca despăgubiri în Contractul de Delegare. 

Art. 13. Asociaţia poate accepta noi membri, cu acordul tuturor asociaţilor exprimat prin hotărâre a Consiliului Judeţean sau Local şi cu încheierea unui act adiţional la prezentul Statut, prin care noii membri sunt menţionaţi în preambulul Statutului. Orice unitate administrativ-teritorială care devine membru al Asociaţiei acceptă în totalitate prevederile prezentului Statut şi deleagă gestiunea Serviciului Operatorului, prin act adiţional la Contractul de Delegare ce va fi semnat de Asociaţie în numele şi pe seama unităţii administrativ-teritoriale respective. 

CAPITOLUL V
  Organele Asociaţiei

Adunarea Generală a Asociaţiei 

Art. 14.(1) Adunarea Generală este organul de conducere al Asociaţiei, format din toţi reprezentanţii asociaţilor, desemnaţi prin hotărâre a autorităţilor deliberative ale acestora. 

(2) Fiecare asociat va desemna un reprezentant ca membru in Adunarea Generala a Asociaţiei. Mandatul reprezentanţilor este valabil de la data numirii acestora pana la data revocării/înlocuirii lor prin hotărârea autorităţii deliberative a asociatului respectiv.

(3) Fiecare asociat va depune toate diligenţele pentru a-şi asigura reprezentarea permanentă în cadrul Adunării Generale a Asociaţiei. 

(4) Hotărârile de numire/revocare/înlocuire a reprezentanţilor vor fi transmise în copie asociaţilor şi preşedintelui Asociaţiei în termen de 3 (trei) zile lucrătoare de la data emiterii lor.

Art. 15. Sunt numiţi în calitate de membri ai primei Adunări Generale: 

· dl Marian Oprişan, numit de Consiliul Judeţean Vrancea; 

· dl Decebal Bacinschi, numit de Consiliul Local al municipiului Focşani; 

· dl Constantin Armencea, numit de Consiliul Local al municipiului Adjud; 

· dl Ion Petre, numit de Consiliul Local al oraşului Panciu; 

· dl Daniel Nicolas, numit de Consiliul Local al oraşului Odobeşti;

· dl Constantin Vlase, numit de Consiliul Local al oraşului Mărăşeşti;

· dl Ştefan Paraschiv, numit de Consiliul Local al comunei Cîmpineanca;

· dl Alexandru Zar, numit de Consiliul Local al comunei Goleşti;

· dl Neculai Ionescu, numit de Consiliul Local al comunei Homocea.

Art. 16. Adunarea Generală a Asociaţiei alege dintre membrii săi preşedintele Asociaţiei, care are atribuţiile prevăzute în prezentul Statut şi care reprezintă Asociaţia în raporturile cu terţii, cu excepţia situaţiilor în care se prevede expres altfel. Atribuţiile preşedintelui Asociaţiei sunt următoarele:

· conduce şedinţele Adunarii Generale;

· semnează procesele-verbale ale şedinţelor Adunarii Generale.

Art. 17. (1) Adunarea Generală a Asociaţiei îndeplineşte atribuţiile care îi revin conform art. 21 alin. (2) din Ordonanţa Guvernului nr. 26/2000, aprobată cu modificări şi completări prin Legea nr. 246/2005, precum şi atribuţiile speciale prevăzute de prezentul Statut, în exercitarea competenţelor privind Serviciul delegat conform mandatului încredinţat de către asociaţi prin prezentul Statut, precum şi drepturile speciale de control asupra Operatorului prevăzut la art. 18 alin. (2) lit. a) din prezentul Statut. 

(2) Atribuţiile Adunării Generale a Asociaţiei cu privire la activitatea proprie sunt: 

a) stabilirea strategiei şi a obiectivelor generale ale Asociaţiei; 

b) acordarea descărcării de gestiune a membrilor Consiliului Director pentru perioada încheiată, pe baza raportului de activitate prezentat Adunării Generale de Consiliul Director; 

c) aprobarea situaţiilor financiare ale Asociaţiei pentru exerciţiul financiar încheiat şi a proiectului bugetului de venituri şi cheltuieli al Asociaţiei pentru următorul exerciţiu financiar; 

d) alegerea şi revocarea membrilor Consiliului Director; 

e) alegerea şi revocarea membrilor comisiei de cenzori şi stabilirea regulilor generale de organizare şi funcţionare a comisiei de cenzori; 

f) aprobarea organigramei şi a politicii de personal a Asociaţiei, inclusiv a organizării aparatului tehnic al Asociaţiei; 

g) aprobarea contractelor ce vor fi încheiate de Asociaţie în nume propriu, a căror valoare depăşeşte echivalentul în lei al sumei de 75.000 euro pentru contractele de servicii/ furnizare produse si 500.000 euro pentru contracte de lucrări; 

h) modificarea Actului Constitutiv şi a Statutului Asociaţiei; 

i) dizolvarea şi lichidarea Asociaţiei, precum şi stabilirea destinaţiei bunurilor rămase după lichidare; 

j) aprobarea primirii de noi membri în Asociaţie, precum şi a retragerii şi excluderii unor membri din Asociaţie; 

k) aprobarea cotizaţiei anuale; 

l) orice alte atribuţii prevăzute de lege sau de prezentul Statut. 

Acestea constituie clauze minimale care pot fi completate cu alte atribuţii. 

(3) Atribuţiile Adunării Generale a Asociaţiei cu privire la exercitarea mandatului acordat de asociaţi, conform art. 5 alin. (2), sunt: 

a) aprobarea strategiei de dezvoltare, a programelor de reabilitare, extindere şi modernizare a sistemelor de utilităţi publice existente, a programelor de înfiinţare a unor noi sisteme, precum şi a programelor de protecţie a mediului, elaborate şi prezentate de Consiliul Director al Asociaţiei, conform art. 24 alin. (3) lit. a); 

b) aprobarea măsurilor propuse în rapoartele de monitorizare a executării Contractului de Delegare, elaborate şi prezentate de Consiliul Director, conform art. 24 alin. (3) lit. g); 

c) aprobarea unei politici tarifare coerente la nivelul întregii arii a Serviciului prevăzute în Contractul de Delegare; 

d) aprobarea stabilirii, ajustării şi modificării preţurilor şi tarifelor propuse de Operator de la data la care asociaţii hotărăsc trecerea la un sistem de tarif unic; 

e) adoptarea de hotărâri privind aplicarea măsurilor corective şi a penalităţilor prevăzute de Contractul de Delegare în situaţia în care Operatorul nu respectă nivelul indicatorilor de performanţă; 

f) aprobarea caietului de sarcini şi a regulamentului Serviciului, consolidat şi armonizat pentru întreaga arie a Serviciului, elaborate şi prezentate de Consiliul Director conform art. 24 alin. (3) lit. b). 

(4) Adunarea Generală a Asociaţiei adoptă, de asemenea, orice hotărâri în exercitarea drepturilor speciale de informare şi de control asupra Operatorului, acordate Asociaţiei conform art. 18 alin. (2) lit. a) pct. 4 din prezentul Statut. 

Art. 18.(1) În temeiul art. 17 alin. (3), Adunarea Generală a Asociaţiei hotărăşte asupra aspectelor legate de obiectivele Asociaţiei, având în vedere interesul comun al asociaţilor, în special: 

a) Operatorul; 

b) Strategia de dezvoltare; 

c) Politica tarifară; 

d) Contractul de Delegare. 

(2) În legătură cu acestea, asociaţii convin: 

a) Operatorul 

1. Operatorul, înfiinţat potrivit art. 311 din Legea nr. 51/2006, cu modificările şi completările ulterioare, va fi o societate comercială înfiinţată în una dintre formele prevăzute de legislaţia privind societăţile comerciale, având ca acţionari/asociaţi toate sau o parte din unităţile administrativ-teritoriale membre ale Asociaţiei. 

2. Operatorul va avea ca obiect principal de activitate furnizarea Serviciului pentru asociaţi. 

3. Asociaţia va fi consultată cu privire la propunerile de modificare a Actului Constitutiv al Operatorului înainte de aprobarea acestora. Autorităţile deliberative ale asociaţilor care sunt în acelaşi timp şi acţionari/asociaţi ai operatorului vor respecta avizul Asociaţiei. 

4. În aplicarea prevederilor art. 311 alin. (2) lit. a) din Legea nr. 51/2006, cu modificările şi completările ulterioare, în vederea exercitării de către Asociaţie a controlului direct şi a influenţei dominante asupra deciziilor strategice şi/sau semnificative ale Operatorului, asociaţii care sunt acţionari/asociaţi ai Operatorului acordă Asociaţiei, potrivit prezentului Statut, dreptul de a: 

a) propune lista de persoane din rândul cărora Adunarea Generală a operatorului are dreptul să numească membrii Consiliului de Administraţie al Operatorului; 

b) propune revocarea membrilor Consiliului de Administraţie al Operatorului; 

c) propune introducerea unei acţiuni în justiţie împotriva membrilor Consiliului de Administraţie al Operatorului pentru prejudiciile aduse acestuia; 

d) acorda avizul conform asupra regulamentului de organizare şi funcţionare al Operatorului înainte de aprobarea acestuia de către Consiliul de Administraţie al societăţii; 

e) acorda avizul conform asupra programului de activitate şi strategiei propuse de Consiliul de Administraţie al societăţii înainte de aprobarea acestora de către Adunarea Generală a Operatorului; 

f) acorda avizul conform asupra propunerii de înfiinţare de filiale, cu condiţia ca obiectul principal de activitate al acestora să nu îl constituie captarea, tratarea şi distribuţia apei (cod CAEN 3600) sau colectarea şi epurarea apelor uzate (cod CAEN 3700); 

g) acorda avizul conform asupra constituirii altor fonduri decât fondul de rezervă prevăzut de legea societăţilor comerciale şi a celor prevăzute în Contractul de Delegare, asupra destinaţiei şi cuantumului acestora, necesar pentru ca Adunarea Generală a Operatorului să poată lua o hotărâre în acest domeniu; 

h) aviza propunerile de modificare a Actului Constitutiv al Operatorului înainte de adoptarea lor; 

i) fi informată, în aceeaşi măsură ca oricare acţionar/asociat al Operatorului, despre activitatea acestuia.

b) Strategia de dezvoltare 

1. Asociaţia va asigura elaborarea şi aprobarea strategiei de dezvoltare. Pe baza strategiei de dezvoltare vor fi stabilite investiţiile necesare atingerii obiectivelor prevăzute de această strategie şi prioritizarea acestora, precum şi planul de implementare şi analiza macro suportabilităţii. Planurile de investiţii vor fi actualizate periodic, ţinând seama de strategia de dezvoltare. 

2. Sursele de finanţare a investiţiilor pot fi fonduri nerambursabile acordate de Uniunea Europeană sau de instituţii financiare, fonduri de la bugetul de stat sau de la bugetele locale ale asociaţilor, fondurile proprii sau atrase ale Operatorului. 

3. Listele de investiţii prioritare şi planurile de finanţare a acestora vor fi discutate în şedinţele Adunării Generale a Asociaţiei şi aprobate de autorităţile deliberative ale asociaţilor beneficiari ai investiţiilor (proprietarii bunurilor rezultate în urma investiţiilor), precum şi ale asociaţilor deserviţi de bunurile rezultate în urma investiţiilor. Acestea vor fi anexate la Contractul de Delegare şi fac parte integrantă din acesta. 

4. Studiile de fezabilitate aferente listelor de investiţii vor fi supuse avizului consultativ al Asociaţiei înainte de a fi aprobate de autorităţile deliberative ale Asociaţilor beneficiari ai investiţiilor (proprietarii bunurilor rezultate în urma investiţiilor). 

c) Politica tarifară 

1. Fiecare autoritate deliberativă a asociaţilor va aproba tarifele care vor fi aplicate de Operator pentru furnizarea Serviciului aflat în competenţa acesteia, conform politicii tarifare stabilite de Asociaţie şi după consultări prealabile în cadrul acesteia. Tarifele vor fi stabilite, ajustate şi modificate conform legislaţiei în vigoare. 

2. De îndată ce asociaţii vor hotărî trecerea la un sistem de tarif unic în cadrul Contractului de Delegare, Asociaţia va avea atribuţia de a aproba stabilirea, ajustarea şi modificarea acestui tarif unic, în numele şi pe seama acestora. 

d) Contractul de Delegare a gestiunii Serviciului 

1. Contractul de Delegare va fi semnat, pe de o parte, de Asociaţie, în numele şi pe seama asociaţilor care vor avea împreună calitatea de delegatar, şi, pe de altă parte, de Operator. 

2. Prin Contractul de Delegare Asociaţia, în numele şi pe seama asociaţilor, va conferi Operatorului dreptul exclusiv de a furniza Serviciul ca serviciu comunitar de utilităţi publice pe raza lor de competenţă teritorială, precum şi concesiunea exclusivă asupra bunurilor publice, care constituie sistemele de alimentare cu apă şi de canalizare aferente Serviciului. Operatorul va fi responsabil de implementarea programelor de investiţii, va întreţine, moderniza, reabilita şi extinde sistemele de alimentare cu apă şi de canalizare şi va gestiona Serviciul pe riscul şi răspunderea sa, conform dispoziţiilor Contractului de Delegare. Realizarea acestor responsabilităţi se face prin indicatori de performanţă care pot monitoriza implementarea sistemului. 

3. Asociaţia va monitoriza îndeplinirea de către Operator a obligaţiilor ce îi incumbă în temeiul Contractului de Delegare. 

4. Asociaţia, în temeiul mandatului conferit de asociaţi prin prezentul Statut, va exercita în numele şi pe seama acestora drepturile şi obligaţiile contractuale care le revin în calitate de delegatar. 

Art. 19. Reprezentanţii în Adunarea Generală sunt răspunzători pentru activitatea lor în conformitate cu legislaţia în vigoare.

Art. 20.(1) Adunarea Generală a Asociaţiei va fi convocată cel putin o data la 3 (trei) luni, ori de câte ori este necesar, de către preşedintele Asociaţiei sau de un număr de cel puţin 3 membri. 

(2) Convocarea va fi transmisă prin scrisoare, fax sau e-mail cu cel puţin 5 (cinci) zile lucrătoare înainte de data şedinţei şi va cuprinde data, ora, locul şi ordinea de zi ale şedinţei. 

(3) Participanţii la şedinţele Adunarii Generale vor fi reprezentanţii numiţi de autorităţile deliberative ale asociaţilor. În funcţie de problemele înscrise pe ordinea de zi a şedinţei, convocarea va fi trimisă numai reprezentanţilor asociaţilor care au dreptul să participe şi să voteze cu privire la luarea respectivelor hotărâri conform prevederilor prezentului Statut. 

(4) Şedinţele Adunării Generale a Asociaţiei vor fi conduse de preşedintele Asociaţiei sau, în absenţa acestuia (inclusiv în cazul în care asociatul al cărui reprezentant este preşedintele Asociaţiei nu participă la şedinţă deoarece nu este asociat implicat), de persoana desemnată de Adunarea Generală dintre membrii săi. 

(5) Adunarea Generală va alege dintre participanţii la şedinţă un secretar, care va redacta procesul-verbal al şedinţei. 

(6) Procesul-verbal este semnat de preşedinte şi de secretar. O copie a procesului-verbal va fi transmisă, în termen de maximum 5 (cinci) zile lucrătoare de la data şedinţei, fiecărui asociat, indiferent dacă reprezentantul acestuia a fost sau nu prezent la şedinţă. 

(7) Hotărârile Adunării Generale a Asociaţiei se consemnează într-un registru de procese-verbale, care se păstrează la sediul Asociaţiei. 

Art. 21.(1) Fiecare asociat, prin reprezentantul său, are un vot egal în Adunarea Generală a Asociaţiei. 

(2) Pentru luarea hotărârilor care privesc numai anumiţi asociaţi, respectiv asociaţii în competenţa cărora este organizat şi funcţionează Serviciul la data şedinţei Adunării Generale, asociaţii beneficiari ai investiţiilor (proprietarii bunurilor rezultate în urma investiţiilor), precum şi asociaţii deserviţi de bunurile rezultate în urma investiţiilor, denumiţi în prezentul Statut asociaţi implicaţi, au dreptul de a participa şi de a vota în cadrul şedinţei Adunării Generale doar pe reprezentanţii acestora. 

(3) Pentru a fi valabile, hotărârile Adunării Generale a Asociaţiei adoptate în exercitarea atribuţiilor prevăzute la art. 17 alin. (2) lit. a)-h) şi l) se iau în prezenţa a ¾ [trei pătrimi] din numărul asociaţilor şi cu majoritatea voturilor asociaţilor prezenţi. Dacă la prima convocare cvorumul nu este îndeplinit, Adunarea Generală se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare, iar la a doua convocare Adunarea Generală este valabil întrunită indiferent de numărul de asociaţi prezenţi. 

(4) Pentru a fi valabile, hotărârile Adunării Generale a Asociaţiei adoptate în exercitarea atribuţiilor prevăzute la art. 17 alin. (3) lit. b) şi e) şi la art. 17 alin. (4) se iau în prezenţa tuturor asociaţilor/asociaţilor implicaţi şi cu votul favorabil fie a cel puţin jumătate din numărul asociaţilor/asociaţilor implicaţi, care însumează cel puţin două treimi din numărul total al populaţiei tuturor asociaţilor/asociaţilor implicaţi, fie a cel puţin două treimi din numărul asociaţilor/asociaţilor implicaţi care însumează cel puţin jumătate din numărul total al populaţiei tuturor asociaţilor/ asociaţilor implicaţi. 

Dacă la prima convocare cvorumul nu este îndeplinit, Adunarea Generală se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare, iar la a doua convocare Adunarea Generală este valabil întrunită indiferent de numărul de membri prezenţi. 

(5) Pentru a fi valabile, hotărârile Adunării Generale a Asociaţiei adoptate în exercitarea atribuţiilor prevăzute la art. 17 alin. (2) lit. i)-k) şi art. 17 alin. (3) lit. a), c), d) şi f) se iau în prezenţa şi cu votul favorabil al tuturor asociaţilor, cvorum şi majoritate obligatorii la orice convocare. 

(6) În oricare dintre situaţiile prevăzute la alin. (3)-(5) de mai sus, dacă o hotărâre a Adunării Generale a Asociaţiei priveşte în mod direct Serviciul propriu sau bunurile care aparţin unui anumit asociat, nicio hotărâre nu poate fi luată fără prezenţa şi votul favorabil al reprezentantului acestuia. 

Pentru adoptarea hotărârilor în exercitarea atribuţiei prevăzute de art. 17 alin. (3) lit. a) din prezentul Statut este necesar votul favorabil al reprezentantului judeţului, dacă acesta este membru al Asociaţiei. 

(7) În cazul în care reprezentantul unuia dintre asociaţi nu poate participa la şedinţa unei Adunări Generale la care a fost convocat, acesta poate fi înlocuit de un alt reprezentat al unităţii administrativ teritoriale, împuternicit în acest scop. 

Art. 22.(1) Hotărârile Adunării Generale luate în exercitarea atribuţiilor prevăzute la art. 17 alin. (2) lit. i)-k) şi art. 17 alin. (3) lit. a), c), d) şi f) nu pot fi votate de reprezentanţii asociaţilor în Adunarea Generală a Asociaţiei decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este. 

(2) Hotărârile luate de Adunarea Generală a Asociaţiei trebuie aduse la cunoştinţa asociaţilor în termen de cel mult 3 (trei) zile calendaristice de la data şedinţei. De asemenea, Asociaţia este obligată să publice toate hotărârile Adunării Generale pe propria pagină de internet sau pe pagina de internet a consiliului judeţean. 

(3) Asociatul care se consideră vătămat într-un drept al său ori într-un interes legitim printr-o hotărâre a Adunării Generale a Asociaţiei, dintre cele luate în exercitarea atribuţiilor prevăzute la art. 17 alin. (3) din prezentul Statut, poate iniţia acţiune în justiţie, conform prevederilor legale în vigoare. 

(4) Adunarea Generală a Asociaţiei poate delega Consiliului Director, prin hotărâre adoptată în aceleaşi condiţii ca cele prevăzute la art. 21 alin. (3), atribuţia privind aprobarea schimbării sediului Asociaţiei.

Consiliul Director 

Art. 23.(1) Consiliul Director este organul executiv de conducere al Asociaţiei, format din preşedintele Asociaţiei şi încă 2 (doi) membri  numiţi de Adunarea Generală, pe o perioada de 4 ani. Componenţa Consiliului Director va asigura cât mai bine reprezentativitatea în cadrul acestui organ a tuturor asociaţilor, utilizând principiul reprezentării prin rotaţie. 

(2) Preşedintele Asociaţiei este şi preşedinte al Consiliul Director. 

(3) Membrii Consiliului Director sunt răspunzători pentru activitatea lor, în conformitate cu legislaţia în vigoare. 

Art. 24.(1) Consiliul Director asigură punerea în executare a hotărârilor Adunării Generale şi exercită atribuţiile prevăzute de prezentul Statut şi cele ce îi vor fi delegate de Adunarea Generală. 

(2) Consiliul Director exercită următoarele atribuţii privind activitatea proprie a Asociaţiei: 

a) prezintă Adunării Generale raportul de activitate pe perioada anterioară, execuţia bugetului de venituri şi cheltuieli, bilanţul contabil, proiectul bugetului de venituri şi cheltuieli al exerciţiului financiar viitor şi proiectul programelor Asociaţiei; 

b) propune cuantumul cotizaţiei pentru anul următor, care se va include în proiectul de buget al Asociaţiei, supus spre aprobare Adunării Generale; 

c) aprobă actele juridice ce vor fi încheiate de Asociaţie în nume propriu, cu excepţia contractelor a căror valoare depăşeşte echivalentul în lei al sumei de 75.000 euro pentru contractele de servicii sau furnizare de produse si 500.000 de euro pentru contractele de lucrări; 

d) angajează personalul Asociaţiei, inclusiv membrii aparatului tehnic, cu respectarea politicii de personal aprobate de Adunarea Generală şi ţinând cont de bugetul aprobat de Adunarea Generală; 

e) în relaţia cu Asociaţii, monitorizează plata cotizaţiei anuale de către aceştia la bugetul Asociaţiei şi decide măsurile care urmează să fie luate împotriva asociaţilor care nu şi-au achitat cotizaţia datorată în termenul prevăzut de prezentul Statut; 

f) îndeplineşte orice alte atribuţii prevăzute în Statut sau stabilite de Adunarea Generală. 

(3) Consiliul Director are următoarele atribuţii cu privire la exercitarea mandatului acordat de asociaţi, conform art. 5 alin. (2): 

a) asigură elaborarea strategiei de dezvoltare, utilizând principiul planificării strategice multianuale, a programelor de reabilitare, extindere şi modernizare a sistemelor de utilităţi publice existente, a programelor de înfiinţare a unor noi sisteme, inclusiv cu consultarea operatorului, precum şi a programelor de protecţie a mediului, pe care le supune spre aprobare Adunării Generale a Asociaţiei; 

b) asigură elaborarea caietului de sarcini şi a regulamentului Serviciului, consolidat şi armonizat pentru întreaga arie a Serviciului, pe care le supune spre aprobare Adunării Generale; 

c) asigură coordonarea proiectării şi execuţiei lucrărilor tehnico-edilitare, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu; 

d) asigură consultarea asociaţiilor utilizatorilor în vederea stabilirii politicilor şi strategiilor locale şi a modalităţilor de organizare şi funcţionare a Serviciului; 

e) solicită informaţii cu privire la nivelul şi calitatea Serviciului furnizat/prestat şi cu privire la modul de întreţinere, exploatare şi administrare a bunurilor din proprietatea publică sau privată a asociaţilor, încredinţate pentru realizarea Serviciului; 

f) monitorizează şi controlează modul de respectare a obligaţiilor şi responsabilităţilor asumate de Operator prin Contractul de Delegare, cu privire la: 

(i) modul de respectare şi de îndeplinire a obligaţiilor contractuale asumate de Operator, în special respectarea indicatorilor de performanţă stabiliţi prin Contractul de Delegare, inclusiv în relaţia cu utilizatorii; 

(ii) gestionarea şi administrarea Serviciului de către Operator pe criterii de eficienţă economică şi managerială; 

(iii) modul de administrare, exploatare, conservare şi menţinere în funcţiune, dezvoltare sau modernizare a sistemelor de utilităţi publice, mai ales exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al asociaţilor, afectate Serviciului; 

(iv) asigurarea protecţiei mediului şi a domeniului public; 

(v) asigurarea protecţiei utilizatorilor, şi în acest sens elaborează rapoarte de monitorizare trimestriale pe care le prezintă Adunării Generale a Asociaţiei; 

g) asigură medierea conflictelor dintre utilizatori şi Operator, la cererea uneia dintre părţi; 

h) invită Operatorul pentru audieri, în vederea concilierii diferendelor apărute în relaţia cu utilizatorii. 

Art. 25.(1) Pentru realizarea scopului şi obiectivelor sale, Asociaţia va constitui un aparat tehnic propriu. 

(2) Aparatul tehnic va fi condus de un director executiv numit de Consiliul Director. Membrii aparatului tehnic vor avea statut de salariaţi ai Asociaţiei. 

(3) Din aparatul tehnic vor face parte cel puţin următoarele persoane: 

a) un secretar; 

b) un contabil; 

c) unul sau mai mulţi consilieri juridici; 

d) un număr suficient de specialişti pentru monitorizarea executării Contractului de Delegare, conform mandatului acordat Asociaţiei prin prezentul Statut. 

(4) La calculul cuantumului propus al cotizaţiei anuale, Consiliul Director va lua în considerare sumele necesare pentru acoperirea cheltuielilor de funcţionare a aparatului tehnic al Asociaţiei. 

Art. 26.(1) Consiliul Director se întruneşte în şedinţe, cel puţin o dată pe lună sau ori de câte ori este nevoie, la convocarea preşedintelui Asociaţiei. 

(2) Deciziile Consiliului Director se iau în prezenţa şi cu votul a cel puţin jumătate plus unu din numărul membrilor Consiliului Director. 

(3) Consiliul Director va alege dintre participanţii la şedinţă un secretar, care va redacta procesul-verbal al şedinţei. Procesele-verbale se semnează de toţi membrii Consiliului Director prezenţi. Deciziile Consiliului Director se consemnează în registrul de procese-verbale, care se păstrează la sediul Asociaţiei. 

Controlul financiar intern al Asociaţiei 

Art. 27.(1) Controlul financiar intern al Asociaţiei este asigurat de o comisie de cenzori formată din minimum 3 membri numiţi de Adunarea Generală pentru o perioadă de 3 (trei) ani, cu posibilitatea prelungirii. 

(2) Membrii Consiliului Director nu pot fi cenzori. Cel puţin unul dintre cenzori trebuie să fie contabil autorizat sau expert contabil, în condiţiile legii. 

(3) Comisia de cenzori îşi poate elabora un regulament intern de funcţionare. 

(4) Comisia de cenzori are atribuţiile prevăzute la art. 272 din Ordonanţa Guvernului nr. 26/2000, aprobată cu modificări şi completări prin Legea nr. 246/2005. 

CAPITOLUL VI
  Dizolvarea şi lichidarea

Art. 28. Asociaţia se dizolvă: 

   a) de drept; 

   b) prin hotărârea instanţei judecătoreşti competente; 

   c) prin hotărârea Adunării Generale. 

Art. 29. Asociaţia se dizolvă de drept prin: 

a) imposibilitatea realizării scopului şi obiectivelor pentru care a fost constituită, dacă în termen de 3 (trei) luni de la constatarea unui astfel de fapt nu se produce schimbarea acestui scop; 

b) imposibilitatea constituirii Adunării Generale sau a Consiliului Director în conformitate cu prezentul Statut, dacă această situaţie durează mai mult de un an de la data la care Adunarea Generală sau, după caz, Consiliul Director trebuia să se constituie; 

c) reducerea numărului de asociaţi sub limita de 3, dacă acesta nu a fost completat în termenul legal prevăzut în acest scop. 

Art. 30. Asociaţia se dizolvă prin hotărârea instanţei judecătoreşti competente când: 

a) scopul sau activitatea sa a devenit ilicită sau contrară ordinii publice; 

b) realizarea scopului său este urmărită prin mijloace ilicite sau contrare ordinii publice; 

c) asociaţia urmăreşte un alt scop decât cel pentru care s-a constituit; 

d) asociaţia a devenit insolvabilă. 

Art. 31.(1) Lichidarea Asociaţiei se va face în condiţiile prevăzute de legislaţia privind asociaţiile. 

(2) Bunurile Asociaţiei rămase în urma lichidării vor fi transmise către persoane juridice de drept privat sau de drept public cu scop identic sau asemănător, conform hotărârii Adunării Generale sau a instanţei judecătoreşti competente. 

Art. 32.(1) După terminarea lichidării, lichidatorii trebuie să ceară radierea Asociaţiei din Registrul asociaţiilor şi fundaţiilor. 

(2) Asociaţia îşi încetează existenţa la data radierii ei din Registrul asociaţiilor şi fundaţiilor. 

CAPITOLUL VII
  Dispoziţii finale

Art. 33.(1) Prezentul Statut poate fi modificat doar prin acte adiţionale semnate de reprezentanţii tuturor asociaţilor, special împuterniciţi în acest scop. 

(2) Prezentul Statut este guvernat de legea română. În situaţia în care intervin modificări ale legislaţiei în domeniu, prezentul Statut va fi modificat în conformitate cu noile prevederi. 

(3) Toate disputele născute din sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluţionare instanţelor judecătoreşti competente. 

Prezentul Statut a fost semnat în... (...) exemplare originale, astăzi, data autentificării sale. 

ASOCIAŢII: 

Judeţul Vrancea,

Prin preşedintele Consiliului Judeţean Vrancea dl. Marian Oprişan
[semnătura şi ştampila]

Municipiul Focşani,

Prin primar dl. Decebal Bacinschi

[semnătura şi ştampila]

Municipiul Adjud,

Prin primar dl. Constantin Armencea

[semnătura şi ştampila] 

Oraşul Panciu, 

Prin  primar cu delegaţie  dl. Iulian Nica 

[semnătura şi ştampila]

Oraşul Odobeşti, 

Prin primar dl. Daniel Nicolas

[semnătura şi ştampila] 

Oraşul Mărăşeşti, 

Prin primar dl. Valerică Dorel Chitic

[semnătura şi ştampila] 

Comuna Cîmpineanca

Prin primar dl. Ştefan Paraschiv

[semnătura şi ştampila]

Comuna Goleşti

Prin primar dl. Alexandru Zar 

[semnătura şi ştampila]

Comuna Homocea

Prin primar dl. Neculai Ionescu 

[semnătura şi ştampila]

Comuna Gologanu 

Prin primar dl. Dumitru Robu  

[semnătura şi ştampila]

Comuna Dumbrăveni  

Prin primar dl. Valentin  Tîlvăr  

[semnătura şi ştampila]

Comuna Urecheşti   

Prin primar dl. Nistor  Bratosin  

[semnătura şi ştampila]

Comuna Cîrligele    

Prin primar dl. Ştefan Moscu 

[semnătura şi ştampila]
PREŞEDINTE DE ŞEDINŢĂ

Ionel Gabriel Necula

                                                                                    Contrasemnează,

                                                                       Secretarul Municipiului Focsani                                                                                              

                                                                                Eduard-Marian Corhană

